Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 41/2000. (XII. 20.) EüM—KöM együttes rendelet értelmében 2005. január 1. után tilos. A jelenleg már beépített
Paragraph Index: 463

4. FINANSZÍROZÁS ÉS GAZDASÁGI SZABÁLYOZÁS 4.1. A végrehajtás finanszírozhatósága a jelenlegi adottságok mellett Az OHT-ban kitûzött célok elérését biztosító fejlesztések létrejöttét központi, önkormányzati, nemzetközi forrásokból (ISPA, PHARE, Kohéziós Alap, Strukturális Alap) és a gazdasági szféra rendelkezésére álló forrásokból kell finanszírozni. A központi szinten erre a célra pályázati úton igénybe vehetõ forrás a Környezetvédelmi Alap Célelõirányzat, a Gazdasági Fejlesztési Célelõirányzat, a területfejlesztési, illetve a munkahelyteremtést támogató elõirányzatok, a BM címzett és céltámogatási rendszere, de az ágazati fejlesztési programok finanszírozási forrásai is felhasználhatók az ágazati fejlesztések hulladékgazdálkodási vonatkozásainak támogatására. A hulladékgazdálkodás jövõbeni finanszírozási rendszerét, az egyes programok hatékony finanszírozási konstrukcióját az OHT-ban meghatározott célok elérésének érdekében a jövedelem tulajdonosok közötti arányos költségmegosztással kell kialakítani. Így a 2003—2008. évi központi és önkormányzati költségvetésekben, gazdálkodói forrásokkal biztosítani kell, hogy a megvalósítási programok éves részfeladatainak ütemezett finanszírozásához a szükséges pénzügyi fedezet rendelkezésre álljon. Ezzel párhuzamosan fokozatosan be kell vezetni az OHT céljait szolgáló komplex finanszírozási és gazdaságszabályozási, támogatási rendszert. A támogatási rendszerrel szemben támasztott követelmények: — A hulladékgazdálkodási beruházásokat (az OHTban szereplõ) programok alapján kell támogatni. — Alapvetõ kritériumnak kell tekinteni a környezethatékonyság biztosítását. — A programok alapján támogatási csomagokat kell megfogalmazni. Minden egyes támogatási csomagban meg kell határozni a csomag környezetvédelmi célját, a kedvezményezetti kört, a támogatás mértékét, a támogatás típusát, a támogatás megszerzéséhez szükséges eljárást. — Az azonos hulladékgazdálkodási célt szolgáló támogatások esetében egységes döntési mechanizmust, pályázati eljárást kell kialakítani, a tárcák forrásainak felhasználását össze kell hangolni. A települési hulladékgazdálkodási fejlesztési feladatok finanszírozását egységes rendszerben az ISPA, illetve a Kohéziós és Strukturális Alapok támogatásainak felhasználásával kell kialakítani. — Biztosítani kell a környezetvédelmi célú támogatások egységes nyilvántartását. — A támogatási rendszernek a vonatkozó program teljes idõszakában stabil, kiszámítható szabályok szerint kell mûködnie. — A fejlesztések és beavatkozások magas elõkészítési színvonalát szükséges elérni, ehhez biztosítani kell a központi forrásokat. — Indokolt a hatékony és gazdaságos fejlesztések támogatási garanciáinak megteremtése és érvényesítése. El kell érni, hogy az esetleges magas támogatási arány ellenére érdekeltség alakuljon ki az olcsó megoldásra. 2002/154. szám — A támogatott beruházások megfelelõ szervezési, menedzselési, ellenõrzési, intézményi rendszerének kialakítása. Fontos, hogy a programok céljaival összefüggõ új, illetve eddig nem általános támogatási célok meghatározásra kerüljenek: szelektív hulladékgyûjtés, válogatómûvek, újrahasznosítás, termikus hasznosítás, komposztálás, szennyvíziszap-kezelés, elhelyezés. A korábbi idõszakban felhalmozott, gazdátlan szennyezések, környezeti károk felszámolása a környezetvédelmi

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes